alexandrainst/scandi-wiki huggingface dataset:
Midtsommersangen

«Midtsommersangen» eller «Den forlatte pike synger» er opprinnelig en engelsk vise. Den er kjent i Norge fra 1885, i Erik Bøghs (1822–1899) oversettelse. Han var en dansk dikter og forfatter. Men sangen er originalt laget av Charlotte Allington Pye Barnard (1830–1869), i 1865. Hun var en engelsk poet og komponist, og skrev ballader og hymner under pseudonymet «Claribel». Hun er mest kjent for denne, «Midtsommersangen», eller «I can not sing the old songs», som den opprinnelig heter.

Teksten
Akk be meg aldri mere om denne ene sang,jeg synger ingen flere når den har lydt sin gang,ennu har jeg så mangen en sorgfull sang igjen,kun ei Midtsommersangen, akk be meg ei om den.
Jeg vet hvor den bedårer jeg vet hvor den er smukk,i tonene er tårer i orden er sukk.Mens snærende som slangen den seg om hjertet snor,jeg kan Midtsommersangen, jeg kan den ord for ord.
Jeg lærte den der hjemme hvor alt var sol og sang,den tonet fra en stemme det lød som harpeklang,og jeg, jeg fulgte klangen jeg minnes det så vel,det var Midtsommersangen han sang den siste kveld.
Hva er det som har hyllet mitt liv i sorgens flor,hva er det som har tryllet hver blomst i sorten jord,Hva er det som fra vangen ved midnatt toner hen,det er Midtsommersangen, akk lytter ei tild en.

Kilder
Per Johan Skjærstad: «Gode gamle viser frem fra glemselen», Gyldendal 1982
Eli Støre Erichsen: Oldemors visebok Cappelen 1976

Skillingsviser
Fuzzy Haskins

Clarence Eugene «Fuzzy» Haskins (født 8. juni 1941 i Vest-Virginia) er en USA-amerikansk doo-wop- og funk-sanger, særlig kjent fra Parliament-Funkadelic. Sammen med femten andre medlemmer av gruppa blei han i 1997 innvotert i Rock and Roll Hall of Fame. 

På slutten av 1950-tallet starta Haskins, sammen med blant annet George Clinton, vokalgruppa The Parliaments, først som en barbershop-kvintett. De fikk etter hvert utgitt en del singelplater på ulike selskaper. Rundt 1970 slo de seg sammen med backingmusikerne Funkadelic. Gruppene opptrådte både separat og sammen i ulike kombinasjoner, det som er blitt kjent som funk-kollektivet Parliament-Funkadelic eller P-Funk.  Haskins var med i kollektivet – som sanger, låtskriver og tidvis gitarist – fram til 1977.

Han spilte inn og produserte et soloalbum i 1976, A Whole Nother Thang, med blant annet P-Funk-medlemmene Tiki Fulwood, Cordell Mosson og Bootsy Collins.  To år seinere kom Radio Active. I 1981 danna Haskins sammen med Calvin Simon og Grady Thomas, som også hadde forlatt P-Funk-kollektivet, et nytt band under navnet Funkadelic, som gav ut albumet Connections & Disconnections (seinere nyutgitt med tittelen Who's a Funkadelic? i 1992). 

Fra slutten av 1990-tallet har Haskins turnert med funk-kollektiv-varianten Original P.

Referanser

Eksterne lenker 
 

Sangere fra USA
Medlemmer av Rock and Roll Hall of Fame (gruppemedlem)
Personer fra Randolph County i Vest-Virginia
Gunnar Gjengset

Gunnar Hauk Gjengset (født 10. mai 1946) er en norsk filolog og forfatter. 

Gjengset ble i januar 1970 arrestert i Sovjetunionen for å demonstrere mot Bresjnev-regimet. Gjengset hadde reist til Leningrad for å dele ut løpesedler for å frigi forfatteren Yoli Galanskov og krigshelten Pjotr Grigorenko, begge kjente dissidenter. I rettssaken som fulgte, ble Gjengset dømt til ett år i straffeleir, men ble løslatt etter internasjonalt press etter vel en måneds internering i kriminalasyl. Han skrev senere boken Under jernteppet om dette.

Gjengset har doktorgrad i litteraturvitenskap fra Umeå universitet om den samiske forfatteren Matti Aikio (Matti Aikio - verk og virke, Umeå 2011). Gjengset har skrevet flere bøker, blant annet en biografi om Gustav Vigeland. Han er også aforistiker, og har en daglig spalte Dagens sukk i Klassekampen, under pseudonymet Hauk. Den har tidligere gått i Adresseavisen i mer enn 20 år. 

I boka Avoid the Void (2013), utgitt på det New York-baserte vanityforlaget Morgan James Publishers, drøfter han alkoholisme.

Sammen med Harald Gaski har han skrevet Johan Turi, et skuespill om forfatteren Johan Turi. Dette stykket hadde urpremiere på Det Norske Teatret i Oslo 6. september 2017, produsert og fremført av Beaivvás samisk nasjonalteater. Stykket ble også framført under bokmessa i Frankfurt i 2019. I 2020 utga Gjengset en ny aforismesamling, Nye sukk med illustrasjoner av Håkon Bleken, utgitt på hans eget Hauk Forlag.

Referanser

Eksterne lenker  

Norske litteraturhistorikere og litteraturkritikere
Norske sakprosaforfattere
Fødsler i 1946
Alumni fra Umeå universitet
Joachim Thomassen (sjakkspiller)

Joachim Thomassen (født 27. desember 1990) er en norsk sjakkspiller fra Mo i Rana som nå spiller for Moss sjakklubb.  

Han har vært elev på sjakklinjen ved Norges Toppidrettsgymnas i Bærum der han har hatt Simen Agdestein som lærer. I Norgesmesterskapet som ble arrangert i Fredrikstad i 2010, imponerte han og ledet Eliteklassen med 6 av 8 mulige poeng da det gjenstod en kamp. Han tapte siste kampen og kom dermed på delt førsteplass sammen med Kjetil A. Lie, Espen Lie og Frode Olav Olsen Urkedal. Det skal spilles stikkamp mellom disse for å kåre vinneren. Han ble utnevnt til internasjonal mester i sjakk (IM) i september 2010 etter at han fikk sitt femte IM-napp og en stor ratingprestasjon under Arctic Chess Challenge.

Referanser

Eksterne lenker
 

Norske internasjonale mestere i sjakk
Personer fra Rana kommune
Norske sjakkspillere
Park Kyung-mo

Park Kyung-mo (født 15. august 1975) er en sørkoreansk, profesjonell bueskyter. Park har flere medaljer fra verdensmesterskapet i bueskyting, blant annet fire gull. Hans eneste individuelle gull kom i 1993 i Antalya i Tyrkia. Park representerte Sør-Korea under Sommer-OL 2008, der han tok gull i lagkonkurransen, og sølv i den individuelle konkurransen bak Viktor Ruban fra Ukraina.

OL-medaljer   
  2008  Beijing -  Gull i bueskyting lag, menn  Sør-Korea 
  2008  Beijing -  Sølv i bueskyting, menn  Sør-Korea

Eksterne lenker 
 

Sørkoreanske bueskyttere
Olympiske mestere for Sør-Korea
Medaljevinnere under Sommer-OL 2004
Deltakere for Sør-Korea under Sommer-OL 2004
Bueskyttere under Sommer-OL 2004
Medaljevinnere under Sommer-OL 2008
Deltakere for Sør-Korea under Sommer-OL 2008
Bueskyttere under Sommer-OL 2008
Fødsler i 1975
Olympiske medaljevinnere i bueskyting
Fluen

Fluen har flere alternativer:

Vitenskap
 Fluen (stjernebilde)

Film
Fluen (1958) (The Fly), en amerikansk skrekkfilm fra 1958 basert på George Langelaans novelle The Fly (1957). Den fikk to oppfølgere i 1959 og 1965.
Fluen (1986) (The Fly), en amerikansk skrekkfilm fra 1986 med Jeff Goldblum (nyinnspilling)
Fluen II (The Fly II), en amerikansk skrekkfilm fra 1989 (oppfølger til filmen fra 1986)
Paddy Barnes

Patrick Gerard Barnes (født 9. april 1987 i Belfast, Nord-Irland) er en irsk amatørbokser, som konkurrerer i vektklassen lett fluevekt. Barnes' største internasjonale resultater er en bronse fra Sommer-OL 2008 i Beijing, Kina, og en gullmedalje fra EM i 2010 i Moskva, Russland. Han representerte Irland under Sommer-OL 2008 der han altså tok bronsen etter å ha tapt semifinalen mot Zou Shiming fra Kina.

OL-medaljer 
  2008  Beijing -  Bronse i boksing, lett fluevekt, menn  Irland
  2012  London - Bronse i boksing, lett fluevekt, menn  Irland

Eksterne lenker 
 

Irske boksere
Olympiske bronsemedaljevinnere for Irland
Medaljevinnere under Sommer-OL 2008
Deltakere for Irland under Sommer-OL 2008
Boksere under Sommer-OL 2008
Medaljevinnere under Sommer-OL 2012
Deltakere for Irland under Sommer-OL 2012
Boksere under Sommer-OL 2012
Deltakere for Irland under Sommer-OL 2016
Boksere under Sommer-OL 2016
Personer fra Belfast
Fødsler i 1987
Olympiske medaljevinnere i boksing
Saidu Kargbo

Saidu Kargbo (født 15. august 1982) er en sierraleonsk amatørbokser, som konkurrerer i vektklassen lett fluevekt. Kargbo har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i første runde av Łukasz Maszczyk fra Polen i vektklassen lett fluevekt.

Eksterne lenker 
 

Sierraleonske boksere
Deltakere for Sierra Leone under Sommer-OL 2008
Boksere under Sommer-OL 2008
Fødsler i 1982
Rafikjon Sultonov

Rafikjon Sultonov (født 19. februar 1988) er en usbekisk amatørbokser, som konkurrerer i vektklassen lett fluevekt. Sultonov har ingen større internasjonale resultater, og fikk sin olympiske debut da han representerte Usbekistan under Sommer-OL 2008. Her ble han slått ut i første runde av Nordine Oubaali fra Frankrike i vektklassen lett fluevekt.

Eksterne lenker 
 

Usbekiske boksere
Deltakere for Usbekistan under Sommer-OL 2008
Boksere under Sommer-OL 2008
Personer etter føde- eller oppvekststed i Usbekistan
Fødsler i 1988
Jack Willie

Jack Willie (født 15. april 1979) er en papuansk amatørbokser, som konkurrerer i vektklassen lett fluevekt. Willie har ingen større internasjonale resultater, og fikk sin olympiske debut da han representerte Papua Ny-Guinea under Sommer-OL 2008. Her ble han slått ut i første runde av Amnat Ruenroeng fra Thailand i vektklassen lett fluevekt. Han har også vunnet oseaniamesterskapet tre ganger, i 2006, 2007 og 2008.

Eksterne lenker 
 
 Data, Commonwealth
 Oceanians 2007
 Oceanians 2008,Qualifier

Papuanske boksere
Deltakere for Papua Ny-Guinea under Sommer-OL 2008
Boksere under Sommer-OL 2008
Personer etter føde- eller oppvekststed i Papua Ny-Guinea
Fødsler i 1979
David Ajrapetjan

David Valerjevitsj Ajrapetjan, russisk Давид Валерьевич Айрапетян (født 26. oktober 1983) er en russisk amatørbokser, som konkurrerer i vektklassen lett fluevekt. Ajrapetjan flyktet som barn med familien sin fra Aserbajdsjan, først til Armenia og senere til Russland, i forbindelse med de væpnede konfliktene i Kaukasus. Ajrapetjan fikk sin olympiske debut da han representerte Russland under Sommer-OL 2008. Her ble han slått ut i første runde av Yampier Hernández fra Cuba i vektklassen lett fluevekt. Han deltok også i Verdensmesterskapet i 2009 i Milano, Italia der han tok sølvet bak Pürevdorjiin Serdamba fra Mongolia.

OL-medaljer 
  2012  London - Bronse i boksing, lett fluevekt, menn  Russland

Eksterne lenker 

Russiske boksere
Boksere under Sommer-OL 2008
Deltakere for Russland under Sommer-OL 2008
Boksere under Sommer-OL 2012
Deltakere for Russland under Sommer-OL 2012
Medaljevinnere under Sommer-OL 2012
Personer fra Baku
Fødsler i 1983
Olympiske medaljevinnere i boksing
José Luis Meza

José Luis Meza (født 24. september 1984 i Zamora Chinchipe) er en ecuadoriansk amatørbokser, som konkurrerer i vektklassen lett fluevekt. Meza har ingen større internasjonale resultater, og fikk sin olympiske debut da han representerte Ecuador under Sommer-OL 2008. Her ble han slått ut i 8.-delsfinalen av Paddy Barnes fra Irland i vektklassen lett fluevekt.

Referanser

Eksterne lenker 
 

Ecuadorianske boksere
Deltakere for Ecuador under Sommer-OL 2008
Boksere under Sommer-OL 2008
Luis Yáñez

Luis Yáñez (født 25. oktober 1988 i Duncanville) er en amerikansk amatørbokser, som konkurrerer i vektklassen lett fluevekt. Yáñez fikk sin olympiske debut da han representerte USA under Sommer-OL 2008. Her ble han slått ut i åttendedelsfinalen av Pürevdorjiin Serdamba fra Mongolia i vektklassen lett fluevekt. 

Yáñez vant gull i lett fluevekt under de Panamerikanske leker 2007 i Rio de Janeiro i Brasil. Han vant i finalen over Kevin Betancourt fra Venezuela.

Eksterne lenker 
 

Boksere fra USA
Deltakere for USA under Sommer-OL 2008
Boksere under Sommer-OL 2008
Fødsler i 1988
Walter Morrison

Walter «Junie» Morrison (født 1954 i Dayton i Ohio, død 21. januar 2017) er en USA-amerikansk musiker, låtskriver og musikkprodusent. For sitt arbeid med funk-kollektivet Parliament-Funkadelic blei han innvotert i Rock and Roll Hall of Fame i 1997, sammen med femten andre kollektivmedlemmer. 

Morrison var først med i funkgruppa Ohio Players tidlig på 1970-tallet. Han skreiv og produserte blant annet «Funky Worm», som i 1973 gikk til topps på rhythm-and-blues-lista i USA. I 1974 blei han soloartist og gav ut tre album: When We Do, Freeze og Suzie Supergroupie.

I 1977 blei han med i George Clintons Parliament-Funkadelic-grupper (P-Funk), der han fikk en sentral rolle, både som arrangør, låtskriver og produsent i tillegg til at han sang og spilte tangentinstrumenter. Han har tidvis opptrådt og komponert under psevdonymet J.S. Theracon. Morrison slutta å turnere med P-Funk i 1981, men har deltatt på ei rekke av kollektivets plater etter det.

Han har seinere utgitt flere soloalbum: Bread Alone (1980), Junie 5 (1981), Evacuate Your Seats (1984) og When the City (2004).

Referanser

Eksterne lenker   
 
 
 

Keyboardister fra USA
Låtskrivere fra USA
Plateprodusenter fra USA
Medlemmer av Rock and Roll Hall of Fame (gruppemedlem)
Personer fra Dayton
Nest

Nest er en norsk jazzduo bestående av sangeren Anita Cecilie Johnsen (født 12. september 1978) og gitaristen John-Kåre Hansen (født 11. juli 1978). Duoen, som opprinnelig kommer fra Alta, startet i 1994]. 

Nest skriver egne komposisjoner og tekster. I 2009 ga de ut sitt debutalbum Calling Home. Nest har base i Bodø, og turnerer over hele landet. De figurerer i forskjellige formater som duo, trio-, kvartett- og kvintett.

I 2011 utga de plata Aurora med fullt band og gjestemusikere: Tore Johansen (trompet), Petter Carlsen (vokal) og Geir Tømmerberg (trekkspill). I tillegg medvirker en strykekvartett.

I den faste kvartetten medvirker Roger Johansen (trommer) og Kjell Joar Petersen-Øverleir (kontrabass).

Diskografi
 2009 – Calling Home (Ponca Jazz Records, PJR1015)
 2011 – Aurora (Ponca Jazz Records, PJRCD 1019)

Eksterne lenker
 
 https://www.facebook.com/pages/Nest/23880246111
 
 Video: Nest og Link - «Make this moment last» på YouTube
 Video: Nest - «Wishes» på YouTube

Band etablert i 1994
Norske jazzgrupper
Musikk i Troms og Finnmark
Kultur i Bodø
Kultur i Alta
NHO Luftfart

NHO Luftfart er en interesse- og arbeidsgiverorganisasjon for flyselskaper og andre luftfartsrelaterte virksomheter. NHO Luftfart arbeider for luftfartsnæringen i Norge. NHO Luftfart er tilsluttet NHO, Næringslivets Hovedorganisasjon.

Administrerende direktør er Torbjørn Lothe, og styreleder er administrerende direktør i Widerøe, Stein Nilsen. NHO Luftfart har hovedkontor i Næringslivets hus på Majorstua i Oslo.

Eksterne lenker 
 nholuftfart.no organisasjonens nettsted

Norske arbeidsgiverforeninger
Næringslivets Hovedorganisasjon
Mavic

Mavic er en fransk produsent av sykkelkomponenter med hovedkontor i Annecy. Virksomheten er et datterselskap av finske Amer Sports. Mavic er Europas største produsent av high-end-hjul for tråsykler.

Historikk
Mavic ble etablert i 1889 av franskmennene Charles Idoux og Lucien Chanel. Navnet er et akronym for Manufacture d'Articles Vélocipédiques Idoux et Chanel. Selskapet har siden da vært en ledende innovator og produsent i sykkelbransjen.

På 1990-tallet ble Mavic kjøpt av skiprodusenten Salomon, som i 1997 ble kjøpt av Adidas, og i 2005 solgt til Amer Sports, et konglomerat som også eier den østerrikske skiprodusenten Atomic og  tennis racketprodusenten Wilson.

Produkter
Mavic har gjennom historien produsert en rekke forskjellige komponenter for sykler: nav, felgbremser, skjermer, kjedehjulsenheter, kranktannhjul, styrelager, computere, kjeder, styrer, kranker, og kranklager. Selskapet har også produsert tråbiler for barn. I dag er det best kjent for sine aluminiumsfelger til sykler.

På 2000-tallet utvidet selskapet fra produksjon av løse felger til produksjon av komplette hjulsett. Med dette opplevde selskapet vekst. I 2011 leverer selskapet primært komplette hjulsett for landeveissykling og terrengsykling. Nylig utvidet selskapet satsingsområdet ved å gå inn i produksjon av sko og tøy for syklister.

Sponsor og rittdeltagelse
Mavic ble offisiell sponsor av Tour de France i 1972. Siden da har selskapet kjørt egne følgebiler i etapperittet og levert hjul til ryttere med hjulproblemer underveis i løpet, uavhengig av lagtilhørighet. Fra 2007 ble følgebilene til Mavic levert av Skoda.

Mavic er sponsor for mange sykkellag og enkeltryttere. Selskapet sponser den norske landeveissyklisten Edvald Boasson Hagen, og Team Cervelo, sykkellaget Thor Hushovd tilhørte da han ble verdensmester i landeveisritt.

Se også
Shimano
SRAM Corporation

Referanser

Galleri

Eksterne lenker 
 

Franske industriselskaper
Sykkelutstyrsprodusenter
Etableringer i 1889
Vincenzo Picardi

Vincenzo Picardi (født 20. oktober 1983 i Casoria) er en italiensk amatørbokser, som konkurrerer i vektklassen fluevekt. Picardis største internasjonale resultater er en bronsemedalje fra Sommer-OL 2008 i Beijing, Kina, og en bronsemedalje fra Verdensmesterskapet i 2007 i Chicago, USA. Han representerte Italia under Sommer-OL 2008 der han altså tok bronsen etter å ha tapt semifinalen for Somjit Jongjohor fra Thailand.

Referanser

Eksterne lenker 
 

Italienske boksere
Olympiske bronsemedaljevinnere for Italia
Medaljevinnere under Sommer-OL 2008
Deltakere for Italia under Sommer-OL 2008
Boksere under Sommer-OL 2008
Deltakere for Italia under Sommer-OL 2012
Boksere under Sommer-OL 2012
Personer fra Casoria
Deltakere under Europalekene 2015
Olympiske medaljevinnere i boksing
Georgij Balaksjin

Georgij Ruslanovitsj Balaksjin (russisk: Георгий Русланович Балакшин; født 6. mars 1980 i Nyurba) er en russisk amatørbokser, som konkurrerer i vektklassen fluevekt. Balaksjins største internasjonale resultater er en bronsemedalje fra Sommer-OL 2008 i Beijing, Kina, og en tre gullmedaljer fra EM i boksing. Han representerte Russland under Sommer-OL 2008 der han altså tok bronsen etter å ha tapt i semifinalen for Andry Laffita fra Cuba.

Eksterne lenker 
 

Russiske boksere
Deltakere for Russland under Sommer-OL 2004
Boksere under Sommer-OL 2004
Medaljevinnere under Sommer-OL 2008
Deltakere for Russland under Sommer-OL 2008
Boksere under Sommer-OL 2008
Olympiske medaljevinnere i boksing
Furkan Ulaş Memiş

Furkan Ulaş Memiş (født 22. april 1991 i Trabzon) er en tyrkisk amatørbokser, som konkurrerer i vektklassen fluevekt. Ulaş Memiş har ingen større internasjonale resultater, og fikk sin olympiske debut da han representerte Tyrkia under Sommer-OL 2008. Her ble han slått ut i første runde av Jitender Kumar fra India i vektklassen fluevekt.

Eksterne lenker 
 

Tyrkiske boksere
Boksere under Sommer-OL 2008
Deltakere for Tyrkia under Sommer-OL 2008
Fødsler i 1991
Personer fra Trabzon
Klaus Mysen

Klaus Mysen (født 15. juni 1953) er en norsk bryter fra Kolbotn. 

Mysen har vunnet 15 NM-gull og fem kongepokaler (1976, 1982, 1983, 1986 og 1989).

Han vant bronsemedalje i VM på Kolbotn i 1985. Andre meritter er fjerdeplass i OL i Los Angeles (1984).

Medaljer i norske mesterskap

Kilder
 Profil hos Norges Bryteforbund.

Eksterne lenker 
 

Norske brytere
Brytere under Sommer-OL 1984
Deltakere for Norge under Sommer-OL 1984
Kongepokalvinnere i bryting
Danny Wilson (skotsk fotballspiller)

Daniel John Wilson (født 27. desember 1991 i Livingston) er en skotsk fotballspiller som spiller for den amerikanske klubben Colorado Rapids

Klubbkarriere 
Wilson hadde sin profesjonelle debut for den skotske toppklubben Rangers FC, i oktober 2009.

Han er den yngste skotte som har spilt en UEFA-kamp, og vant Scottish PFA Young Player of the Year, samt Scottish FWA Young Player of the Year i 2010.

Han sluttet seg til Liverpool for den nette sum av £2 millioner i overgangsmarkedet sommeren 2010. Summen kunne stige til £5 millioner avhengig av førstelagskamper.

Meritter 
Individuelt
 SPFA Young Player of the Year (2010)

Referanser

Eksterne lenker 
 
  Profil på Scottish FA
 

Skotske fotballspillere
Fotballspillere for Liverpool FC
Fotballspillere for Rangers FC
Fotballspillere for Blackpool FC
Fotballspillere for Bristol City FC
Fotballspillere for Heart of Midlothian FC
Personer fra West Lothian
Fødsler i 1991
Arnstein Hølmebakk

Sigbjørn Arnstein Hølmebakk (født 4. november 1945 i Stavanger) er en norsk fagforeningsmann, journalist og forfatter.

Hølmebakk er faglært platearbeider fra Nylands Verksted i Oslo, der han arbeidet på 1970-tallet. Han har også bakgrunn fra Norsk Journalisthøgskole, der han gikk i årene 1983–1985. Han er sønn av forfatteren Sigbjørn Hølmebakk.

Som fagforeningsmann sto Hølmebakk sentralt da arbeiderne ved Statfjord A-plattformen gikk til streik i august 1978. Han ble valgt som pressetalsmann for de streikende, og frontet mye av Statfjord A-streiken i media. Etter streiken forsøkte arbeidsgiversiden å nekte ham videre arbeid på plattformen, men måtte bøye av da arbeiderne stilte seg bak ham og truet med ny streik.

Han ble tildelt Conrad Mohrs Legat «til vitenskapelige studier av sosialismen i utlandet» av Kultur og Vitenskapsdepartementet i 1984.

Som journalist har han arbeidet for AOF-bladet Fakkelen, NRK, Vestkysten og Klassekampen. I årene 1991 – 2001 var han ansatt i politisk avdeling i Akershus Arbeiderblad/Romerikes Blad.

Senere har Hølmebakk stått ansvarlig for utgivelsen av Fagforbundets historieverk.

I forbindelse med at hans far ville vært 100 år i 2022 ga han ut biografien Sigbjørn Hølmebakk - forfatter - filmskaper - folketaler - far på Svein Sandnes Forlag.

Bibliografi 
 Den stygge andungen (1988) ISBN 82-991799-0-4
 En kraftkar på 80… (1993) ISBN 82-992796-0-7
 Den siste formannen, Norsk Kommuneforbund (2001) ISBN 82-303-0414-9
 Velferdsarbeiderne, Norsk Kommuneforbund (2004) ISBN 82-997063-0-0
 Ingen søndagsskole : makt og avmakt i fagbevegelsen, Norsk Kommuneforbund (2010) ISBN 978-82-997063-1-5

Referanser 
<div class="references-small">

Norske journalister
Norske forfattere
Personer fra Stavanger kommune
Fødsler i 1945
William Lindsay

William L.C. Lindsay (født 11. april 1914, død 23. mai 1971) var en britisk landhockeyspiller som deltok i de olympiske leker 1948 i London.

Lindsay vant en olympisk sølvmedalje i landhockey i OL 1948 i London. Han var lagkaptein på det britiske laget som kom på andreplass i landhockeyturneringen. I semifinalen slo de Pakistan med 2–0, men tapte med 0–4 mot India i finalen. Borrett spilte alle fem kampene i OL-turneringen.

OL-medaljer 
 1948  London -  Sølv i landhockey  Storbritannia

Eksterne lenker 
 
 William Lindsay på SportsReference.com 

Britiske landhockeyspillere
Medaljevinnere under Sommer-OL 1948
Deltakere for Storbritannia under Sommer-OL 1948
Landhockeyspillere under Sommer-OL 1948
Olympiske medaljevinnere i landhockey
John Cockett

John Ashley Cockett (født 23. desember 1927, død 	februar 2020) var en britisk landhockeyspiller som deltok i de olympiske leker 1952 i Helsingfors og 1956 i Melbourne.

Cockett vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1.

OL-medaljer 
 1952  Helsingfors -  Bronse i landhockey  Storbritannia

Referanser

Eksterne lenker 
 

Britiske landhockeyspillere
Medaljevinnere under Sommer-OL 1952
Deltakere for Storbritannia under Sommer-OL 1952
Landhockeyspillere under Sommer-OL 1952
Deltakere for Storbritannia under Sommer-OL 1956
Landhockeyspillere under Sommer-OL 1956
Olympiske medaljevinnere i landhockey
Cassius Chiyanika

Cassius Chiyanika (født 1. mars 1984) er en zambisk amatørbokser, som konkurrerer i vektklassen fluevekt. Chiyanika har ingen større internasjonale resultater, og fikk sin olympiske debut da han representerte Zambia under Sommer-OL 2008. Her ble han slått ut i første runde av Vincenzo Picardi fra Italia i vektklassen fluevekt. Han deltok også i Samveldelekene i 2006, men tapte også her i første runde.

Eksterne lenker 
 

Zambiske boksere
Deltakere for Zambia under Sommer-OL 2008
Boksere under Sommer-OL 2008
Fødsler i 1984